**Nájomná zmluva č. 55/2019 na prenájom hrobového miesta**

**uzavretá v zmysle § 663 a násl. Občianskeho zákonníka a zákona č. 131/2010 Z. z. o pohrebníctve**

Zmluvné strany:

**1. Prenajímateľ: Obec Košická Polianka** - prevádzkovateľ pohrebiska

 044 41 Košická Polianka

 zastúpená starostkou obce Mgr. Martou Petrilovou

 Bankové spojenie: SLSP, a.s., č.ú. v tvare IBAN:SK4909000000000660571255

 IČO: 00324353 DIČ: 2021244797

/ďalej len „prenajímateľ“/

**2. Nájomca: Bartolomej Hreha**

 Rodné číslo:

 Bytom: Košická Polianka 47

/ďalej len „nájomca“/

**I. PREDMET NÁJMU**

 Na základe tejto zmluvy prenecháva prenajímateľ nájomcovi do nájmu hrobové miesto za účelom uloženia ľudských pozostatkov alebo ľudských ostatkov na cintoríne v katastrálnom území Košická Polianka na parc. č. 93 register C, sekcia B, č. hrobu 84, druh hrobového miesta: hrobové miesto na hrobku pre tri rakvy nad sebou na dobu 25 rokov.

Meno Priezvisko Dátum narodenia Dátum úmrtia:

Štefan Mrazko 1885 1973

Anna Hrehová rod. Škodiová 1896 1938

Anna Mrázková 1918 1988

**II. DOBA NÁJMU**

1. Táto zmluva sa uzatvára na dobu určitú a nesmie sa vypovedať skôr ako po uplynutí tlecej doby /25 rokov/, ak zákon č. 131/2010 Z. z. o pohrebníctve neustanovuje inak.

2. Užívanie hrobového miesta začína dňa: 25.11.2019.

**III. VÝŠKA NÁJOMNÉHO**

1. Výška nájomného za nájom hrobového miesta od 25.11.2019 do 24.11.2044, vo výške 40 € na 25 rokov, je určená podľa prílohy č. 1 VZN č. 2/2016 o správe a prevádzkovaní pohrebiska na území obce Košická Polianka.

2. Výšku nájomného schvaľuje obecné zastupiteľstvo na svojom zasadnutí a je súčasťou sadzobníka úhrad a poplatkov za služby poskytované obcou Košická Polianka.

3. Cenu nájmu je nájomca povinný zaplatiť pri uzavretí tejto zmluvy buď v hotovosti do pokladne prenajímateľa alebo bezhotovostne na účet prenajímateľa uvedený v čl. I. tejto Zmluvy do 5 dní od podpisu Zmluvy.

4. Nájomné za obnovu užívania hrobového miesta je nájomca povinný uhradiť na základe písomného upozornenia prenajímateľa najneskôr tri mesiace pred uplynutím lehoty, na ktorú je nájomné uhradené, v hotovosti do pokladne prenajímateľa alebo bezhotovostne na účet prenajímateľa.

**IV. PODMIENKY NÁJMU**

1. Nájomca sa zaväzuje najmä:

a) dodržiavať ustanovenia prevádzkového poriadku cintorína,

b) udržiavať hrobové miesto a jeho bezprostredné okolie v čistote a poriadku na vlastné náklady,

c) užívať hrobové miesto podľa nájomnej zmluvy,

d) vykonávať akékoľvek stavebné úpravy na hrobovom mieste a úpravy okolo hrobového miesta iba so súhlasom správcu cintorína,

e) oznamovať prevádzkovateľovi pohrebiska všetky zmeny údajov, ktoré sú potrebné na vedenie evidencie,

f) udržiavať poriadok a zachovávať dôstojnosť pohrebiska.

2. Prevádzkovateľ pohrebiska musí zabezpečiť počas trvania nájomnej zmluvy prístup k hrobovému miestu a zdržať sa akýchkoľvek zásahov do hrobových miest, okrem prípadov, ak je potrebné zabezpečiť bezpečné prevádzkovanie pohrebiska. O pripravovanom zásahu je povinný vopred písomne informovať nájomcu. O už uskutočňovanom zásahu do hrobového miesta, je prevádzkovateľ cintorína povinný bezodkladne písomne informovať nájomcu.

3. Nájomca berie na vedomie, že jeho vlastný hnuteľný majetok si je povinný poistiť na vlastné náklady. Prenajímateľ nezodpovedá za prípadnú stratu resp. zničenie majetku.

**V. UKONČENIE NÁJOMNÉHO VZŤAHU**

1. Nájomca môže prenechať hrobové miesto ďalšiemu nájomcovi na základe čestného vyhlásenia.

2. Pri úmrtí nájomcu hrobového miesta ma prednostné právo na uzavretie novej nájomnej zmluvy na hrobové miesto blízka osoba, ak je blízkych osôb viac, tá osoba ktorá sa prihlási ako prvá. Prednostné právo na uzatvorenie nájomnej zmluvy možno uplatniť najneskôr do jedného roka od úmrtia nájomcu hrobového miesta.

3. Prenajímateľ je povinný vopred upozorniť nájomcu, že uplynie lehota, na ktorú je nájomné zaplatené, najneskôr tri mesiace pred uplynutím tejto lehoty.

4. Prenajímateľ je povinný vopred písomne upozorniť nájomcu na vypovedanie nájomnej zmluvy, najmenej šesť mesiacov predo dňom, keď sa má hrobové miesto zrušiť.

5. Prenajímateľ vypovie nájomnú zmluvu, ak:

a) závažné okolnosti na pohrebisku znemožňujú trvanie nájmu hrobového miesta,

b) sa pohrebisko zruší,

c) nájomca ani po upozornení nezaplatil nájomné za užívanie hrobového miesta.

6. Ak prenajímateľ vypovie nájomnú zmluvu z dôvodov uvedených v bode 5 písm. a/ a b/ tohto článku musí zabezpečiť so súhlasom nájomcu iné hrobové miesto a na vlastné náklady preloženie ľudských ostatkov vrátane príslušenstva hrobu na nové hrobové miesto.

7. Ak prenajímateľ vypovie nájomnú zmluvu z dôvodov uvedených v bode 5 písm. a/ a b/ tohto článku, je povinný výpoveď nájomnej zmluvy doručiť nájomcovi najmenej tri mesiace predo dňom, keď sa má hrobové miesto zrušiť, ak mu nie je známa adresa nájomcu, uverejní túto informáciu na mieste obvyklom na pohrebisku.

8. Ak prenajímateľ vypovie nájomnú zmluvu z dôvodu uvedeného v bode 5 písm. c/ tohto článku, je povinný výpoveď doručiť nájomcovi najneskôr do dvoch mesiacov po uplynutí lehoty, na ktorú bolo nájomné zaplatené, ak mu nie je známa adresa nájomcu uverejní túto informáciu na mieste obvyklom na pohrebisku.

9. Ak prenajímateľ vypovie nájomnú zmluvu z dôvodu uvedeného v bode 5 písm. c/ tohto článku a nájomca je známy, výpovedná lehota uplynie do jedného roka odo dňa doručenia výpovede. Ak nájomca na výzvu prenajímateľa v lehote jedného roka neodstráni príslušenstvo hrobu, po uplynutí výpovednej lehoty má prenajímateľ právo toto príslušenstvo predať na dražbe.

10. Ak prenajímateľ vypovie nájomnú zmluvu z dôvodu uvedeného v bode 5 písm. c/ a nájomca nie je známy, uverejní výpoveď nájomnej zmluvy na mieste obvyklom na pohrebisku. Výpovedná doba uplynie tri roky odo dňa, odkedy nebolo zaplatené nájomné. Prenajímateľ ponechá po túto dobu príslušenstvo na hrobovom mieste s označením, že ide o trojročné uloženie, počas ktorého sa môže nájomca prihlásiť, po uplynutí výpovednej lehoty sa príslušenstvo hrobu môže predať na dražbe.

11. Ak prenajímateľ postupuje podľa odsekov 9 a 10, musí zabezpečiť obrazovú dokumentáciu hrobového miesta so stručným opisom stavu príslušenstva hrobu.

**VI. ZÁVEREČNÉ USTANOVENIA**

1. Táto zmluva nadobúda platnosť dňom podpísania oboma zmluvnými stranami a účinnosť nadobúda nasledujúci deň po zverejnení na internetovej stránke obce.

2. Akékoľvek zmeny, alebo doplnky k tejto Zmluve možno vykonať len písomnou dohodou, a to formou dodatku k zmluve, ktorý musí byť podpísaný oboma zmluvnými stranami.

3. V prípade, že by niektoré z ustanovení bolo neplatné, je neplatné iba v tejto časti.

4. Práva a povinnosti zmluvných strán touto zmluvou neupravované sa spravujú ustanoveniami Občianskeho zákonníka, zákona č. 131/2010 Z. z. o pohrebníctve a úplného znenia VZN obce Košická Polianka č. 2/2016.

5. Nájomca v zmysle § 11 zákona č. 122/2010 Z. z. ochrane osobných údajov svojim podpisom na tejto zmluve potvrdzuje, že súhlasí so spracovávaním jeho osobných údajov prenajímateľom v rozsahu údajov uvedených pri označení zmluvných strán tejto zmluvy a v zákone č. 131/2010 Z. z. o pohrebníctve na účel vedenia týchto údajov v evidencii nájomcov a riadnej identifikácie nájomcu na účely plnenia tejto zmluvy, možnosti vyhľadávania v databáze nájomcov, a to počas trvania tejto zmluvy, najneskôr však do lehoty vysporiadania všetkých záväzkov vzniknutých na základe tejto zmluvy. Prenajímateľ vyhlasuje, že osobné údaje budú použité len pre jeho potreby evidencie hrobových miest. Nájomca môže odvolať kedykoľvek svoj udelený súhlas po ukončení platnosti zmluvy a vyrovnaní všetkých záväzkov.

6. Túto zmluvu uzavreli zmluvné strany slobodne, vážne, určite a zrozumiteľne prehlasujúc, že obsahuje skutočnú vôľu, o prejave a obsahu ktorej ani v budúcnosti nemôžu vzniknúť žiadne pochybnosti. Preto bola zmluva po prečítaní a pochopení jej obsahu na znak súhlasu zmluvnými stranami podpísaná.

7. Táto zmluva je vyhotovená v dvoch rovnopisoch, z ktorých jeden obdrží nájomca a jeden rovnopis prenajímateľ.

V Košickej Polianke, 25.11.2019

............................................................... ........................................................ Mgr. Marta Petrilová nájomca

 starostka obce